George Laurence

George Craig Laurence (Charlottetown, 1905eko urtarrilaren 21a - Deep River, 1987ko azaroaren 6a) kanadar fisikaria izan zen.

Dalhousie eta Cambridgen egin zituen ikasketak; azken unibertsitate horretan Ernest Rutherford fisikari handia izan zuen maisu. 1939-1940an, ia bakar-bakarrik, grafito eta uraniozko erreaktore atomikoa eraikitzen ahalegindu zen Ottawan, 1942an ikertzaile-talde anglo-frantziarrarekin elkartu zen, eta 1945ean Estatu Batuetatik kanpoko lehen ZEEP erreaktorea eraiki zuten Chalk Riverren. 1946-1947 urteetan Kanadaren ordezkaritzako kide izan zen NBEaren Energia Atomikoaren Batzordean, eta gero Chalk Riverreko Laborategi Nuklearreko goi-zientzialari eta Energia Atomikoaren Kontrol Batzordeko presidente (1961-70) izendatu zuten.

 Erreferentziak 

Kategoria:Kanadako fisikariak
Kategoria:Manhattan Proiektuko pertsonak